Qadaw

aicu a Qadaw, pinapu ngadan tua i Navay uta. kemasi cuai a patje tucu, sinan cemas a paqaljai a qadaw, saka masalu a taqaljaqaljan tu qadaw a kinasizuan nua nanemanga i kacauan a naqemati tua ljinaungan nua i kalevelevan. namasan pazangal a Qadaw ta caucau. pukeljang: 16px|☉.

milingan na qadaw
縮圖|aicu a qadaw.

kacuacuayanga, iteketeku a qadaw, izuazua i vavaw ta qaljiyu sa inika i qacaqaca a matucu, saka semezam aravac a qadaw. qaw inika kipaqadilj a cawcau tua semezam a qadaw sa alapen ta lima a vaqu tua kemesakesa. nu kemesekese ta vaqu, izua a liulj, sa uri kiciur ta liulj a qadaw a patjevavavi tua kalevelevan. saka, nu vaikanga a qadaw sa qemauqaung tiamdju, sa azua a luseq nimadju avan a “luseq na qadaw”.  

azua a “luseq na qadaw” avan a ngadan nua qataqata i kacalisiyan. izua a kisumalji a pacugan kata ngadan nua qataqata i kacalisiyan, ljawa masa inika mamau ta pacugan i qinaljan na paiwan, uri papungadan ta qataqata tiamadju sa inika mamau a pacugan taizua. “mulimulitan” kata “luseq na qadaw” mavan a tjaljapazangal a qata i paiwan, ljawa masanliawliaw a “mulimulitan”; qaw inika rupacun ta “luseq na qadaw”, sa aicu a qata mavan a uqaljayqaljay nua qata, neka a vavayanvayan nua qata.